Bagi urang awak, tantu lai tau apo yang dinamokan MIFAN Waterk Park Padangpanjang. Konon, arena waterboom MIFAN adalah yang terbaik nomor 2 di Indonesia, setelah Ancol Jakarta. Tapi, harga karcis (tiket masuak) nyo sangat maha yaitu Rp. 35 ribu, indak sasuai jo jumlah pitih rato-rato masyarakat. Kalau bisa, harago nyo cukuik Rp. 20 ribu sajo. Apo lai bagi kami yang tingga di daerah Pesisir Selatan, untuak pai ka situ butuah dana yang indak saketek dan waktu perjalanan yang jauah. Untuak manuju ka Padangpanjang, sakurang-kurang mambaok pitih Rp. 100 ribu per kepala. Sadangkan lamo waktu yang ditampuah dari Painan ke Padangpanjang adalah 4 jam.
Maklumlah, di siko alun ado itu yang namonyo Water boom. Daerah lain di Sumbar lah ado, seperti di Sawahlunto, Payakumbuh, Pasaman, dan Pariaman alah ado. Maklum, kami butuah refreshing dan alah pernah pai ka tampek wisata lain di Sumbar. Apo lai, wisata waterboom ko tamasuak "barang baru".
Yang mengherankan, harago makanan jo minuman di dalam kawasan Mifan 2 X lipek harago barang normal. Pernah ambo mambali aqua galeh (ketek) haragonyo Rp. 1000, bodrex satu biji Rp. 1000.
Sabananyo, cukuik banyak tampek wisata di Pasisia, sarupo Bukik Langkisau, Jembatan Akar, Bayang Sani, Pulau Cubadak, Mandeh Resort, Pulau Cingkuak, Pantai Carocok, pantai indah yang memanjang di sepanjang Pesisir Selatan dan banyak yang lainnyo. Tapi, masyarakat banyak yang ingin mancubo ka tampek lainnyo. Buliah masyarakat bisa mambandiang-bandiangkan tampek wisata lain dan untuak menghibur diri.
min_Latn min_Latn min_Latn min_Latn